
Parlamentul  României

Camera  Deputaților

Comisia pentru industrii și servicii






                 București, 09.02.2021
                   Nr.4c-3/525/2020
AVIZ
asupra proiectului de Lege pentru aprobarea Ordonanţei de urgenţă a Guvernului nr.150/2020 privind aprobarea Schemei de ajutor de stat pentru susținerea activității crescătorilor din sectorul suin în contextul crizei economice generate de pandemia de COVID-19


În conformitate cu prevederile art.94 și 115 alin.(3) din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată pentru aviz, în procedură de urgență,care va fi transmis Comisiei pentru agricultură, silvicultură, industrie alimentară și servicii specifice, care este sesizată în fond, cu proiectul de Lege pentru aprobarea Ordonanţei de urgenţă a Guvernului nr.150/2020 privind aprobarea Schemei de ajutor de stat pentru susținerea activității crescătorilor din sectorul suin în contextul crizei economice generate de pandemia de COVID-19, transmis cu adresa nr. P.L.x. 636/2020 din 20 octombrie 2020, înregistrat la comisie sub nr.4c-3/525/2020 din 20 octombrie 2020.



Consiliul Legislativ, cu avizul nr.882/27.08.2020, avizează favorabil proiectul de ordonanță de urgență cu observații și propuneri preluate de inițiator.


Consiliul Economic și Social, cu avizul nr.8075/01.09.2020, avizează favorabil proiectul de act normativ.


Senatul, în calitate de primă Cameră sesizată, a adoptat proiectul de lege potrivit prevederilor art.115 alin.(5) teza a III-a din Constituția României, republicată.



Proiectul de lege are ca obiect reglementarea instituirea unei scheme de ajutor de stat pentru susţinerea activităţii crescătorilor din sectorul suin în contextul crizei economice şi a pierderilor generate de pandemia COVID-19. Valoarea maximă a schemei de ajutor de stat este de 119.560 mii lei şi se va asigura de la bugetul de stat, în limita prevederilor bugetare aprobate Ministerului Agriculturii şi Dezvoltării Rurale pentru anul 2020. Ajutorul de stat se acordă pe capacitatea de producţie deţinută de beneficiar, respectiv locurile de cazare, echivalent UVM, funcţie de categoriile de porcine. Beneficiarii ajutorului sunt întreprinderile individuale şi familiale, persoanele fizice autorizate, după caz, precum şi persoanele juridice care desfăşoară activitate de îngrăşare şi/sau reproducţie a suinelor.
Examinarea proiectului de lege a avut loc în ședința on-line a comisiei din 9 februarie 2021.
În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege.



Prin obiectul de reglementare și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, cu modificările și completările  ulterioare, Camera Deputaților este Cameră decizională.

PREȘEDINTE,

Sándor Bende
Consilier parlamentar, Patricia-Isabela Robe

